เรื่องร้องเรียน (ถนน) วันที่ 2022-06-24 14:00:14 — แขวงป้อมปราบ เขตป้อมปราบศัตรูพ่าย กรุงเทพมหานคร
สวัสดีค่ะ เป็นนักวิทยาศาสตร์การแพทย์สังกัด กทม ค่ะ อยากขอร้องเรียนปัญหาความไม่เป็นธรรมด้าน Career Path กับ กรอบการทำงาน ของนักวิทยาศาสตร์การแพทย์ค่ะ

- ที่มาและปัญหา
ปัญหานี้เป็นปัญหาเรื้องรัง เคยพูดคุยและแจ้งไปแล้วกว่า 5 ปีแล้วค่ะ ซึ่งวันนี้มีข้อสรุปเกี่ยวกับเรื่องการประชุมกรอบตำแหน่งทางวิชาการ แต่ผลการประชุมไม่เป็นธรรมเลย เนื่องด้วยภาระงานที่เพิ่มและหลากหลายมากขึ้น แต่กรอบตำแหน่งไม่เพิ่มเลย โดยข้อเสนอแนะในที่ประชุม คือให้นักวิทยาศาสตร์ไปเรียนเพิ่มและรับราชการต่อในตำแหน่งนักเทคนิคการแพทย์ ซึ่งส่วนตัวผู้ร้องเรียนทำด้านพยาธิวิทยา มิได้เป็นสายงานที่มีสอนในหลักสูตรเทคนิคการแพทย์

- สิ่งที่อยากให้แก้ไข
อยากให้อ้างอิงกับมาตรฐาน กพ และบรรจุตำแหน่งนักวิทยาศาสตร์เข้าไปในกลุ่มงานด้านการแพทย์และสาธารณสุข

ในหน่วยงานเราอาจเป็นเพียงฟันเฟืองที่ตัวเล็กๆ ที่อยู่เบื้องหลังการรักษาผู้ป่วย 
เรายังคงอยากยืนในจุดนี้ มองเห็นผู้ป่วยได้รับการยืนยันการวินิจฉัยที่ถูกต้อง 
ได้รับยาที่ถูกโรค กลับบ้านได้ใช้ชีวิตที่ดีและมีความสุข 

ความก้าวหน้านี้อาจไม่ได้หนักหนาหรือยิ่งใหญ่ แต่มันเป็นจุดเสริมกำลังใจให้พวกเราค่ะ 
ให้น้องๆ ให้เด็กๆที่มีความฝันในอาชีพนี้ ขอความกรุณา ขอผู้ที่เกี่ยวข้อง ได้อ่าน ทำความเข้าใจพวกเราด้วยค่ะ มันง่ายมากค่ะ ถ้าวันนี้เราไปเรียน  แต่เราจะบอกรุ่นน้องที่เรียนอยู่ กำลังจะจบ หรือกระทั่งน้องๆที่อยากเรียนได้อย่างไรคะ